ผู้ชื่นชอบเค้กเข้าชมงานแสดงเค้ก - เบเกอรี่ในอังกฤษเนืองแน่น 
บรรยากาศในงานแสดงเค้ก และเบเกอรี่ประจำปีในกรุงลอนดอนของอังกฤษ มีผู้ชื่นชอบเค้กเข้าชมงานกันอย่างเนืองแน่น โดยเฉพาะเด็กๆ ภายในงานนอกจากจะมีร้านเบเกอรี่นำเค้กสวยๆ มาให้ชม และลิ้มรสกันอย่างจุใจแล้ว ยังมีอุปกรณ์เบเกอรี่นานาชนิดให้เลือกซื้อ นอกจากนี้ ยังมีกิจกรรมให้ผู้เข้าชมงานได้ลงมือทำเค้ก และแต่งหน้าเค้กด้วยตัวเอง งานนี้ได้รับความสนใจจนบัตรขายหมดเกลี้ยงในเวลาอันรวดเร็ว กับจำนวนผู้เข้าชมงานกว่า 20000 คนสำหรับเทรนด์เค้กที่มาแรงในปีนี้เป็นคัฟเค้กสีสันสดใส โดยสีสันที่สดใสนี้ก็เข้ามาแทนที่เค้กสีพื้นๆ ซึ่งเป็นเทรนด์ของเมื่อปีที่แล้ว ทั้งนี้ จากการสำรวจพบว่าธุรกิจเบเกอรี่กำลังได้รับความนิยมอย่างมากในอังกฤษ โดยเมื่อปีที่แล้วมีร้านเบเกอรี่แบบโฮม เมดเพิ่มขึ้นถึงร้อยละ 50 และธุรกิจเบเกอรี่ใหญ่ๆ เพิ่มขึ้นถึงร้อยละ 17
 งานแสดงเค้ก และเบเกอรี่ในกรุงลอนดอนของอังกฤษได้รับความสนใจ มีผู้ชื่นชอบเค้กเข้าชมงานกันอย่างเนืองแน่น 
อังกฤษ,เค้ก,เบเกอรี่